|  |
| --- |
| **C:\Users\Araik\Desktop\coa.jpg** |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ  ԵՎ ՍՊՈՐՏԻ ՆԱԽԱՐԱՐ  **ՀՐԱՄԱՆ** |
|  |

**N o** -Ն **«\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 2024 թ.**

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2010 ԹՎԱԿԱՆԻ ՄԱՐՏԻ 18-Ի N 113-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ, 34-րդ հոդվածների 1-ին մասերը՝

ՀՐԱՄԱՅՈՒՄ ԵՄ

1. Հայաստանի Հանրապետության կրթության և գիտության նախարարի 2010 թվականի մարտի 18-ի «Պետական ուսումնական հաստատության կոլեգիալ կառավարման մարմնի՝ խորհրդի ձևավորման կարգը հաստատելու և Հայաստանի Հանրապետության կրթության և գիտության նախարարի 2006 թվականի դեկտեմբերի 8-ի N 981-Ն հրամանը ուժը կորցրած ճանաչելու մասին» N 113-Ն հրամանի հավելվածը շարադրել նոր խմբագրությամբ՝ համաձայն հավելվածի:
2. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

**Ժ. ԱՆԴՐԵԱՍՅԱՆ**

|  |  |  |
| --- | --- | --- |
|  |  | Հավելված  ՀՀ կրթության, գիտության, մշակույթի  և սպորտի նախարարի  2024 թվականի -ի  N -Ն հրամանի  Հավելված  ՀՀ կրթության և գիտության նախարարի  2010 թվականի մարտի 18-ի  N 113-Ն հրամանի |

**Կ Ա Ր Գ**

**ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ԿՈԼԵԳԻԱԼ ԿԱՌԱՎԱՐՄԱՆ ՄԱՐՄՆԻ՝ ԽՈՐՀՐԴԻ ՁԵՎԱՎՈՐՄԱՆ**

1. Սույն կարգով կարգավորվում են պետական ուսումնական հաստատության կոլեգիալ կառավարման մարմնի՝ խորհրդի ձևավորման հետ կապված հարաբերությունները։

2. Պետական ուսումնական հաստատության (այսուհետ` հաստատություն) հիմնվելու դեպքում Հայաստանի Հանրապետության կրթության, գիտության, մշակույթի և սպորտի նախարարությունը, մարզպետարանը և Երևանի քաղաքապետարանը (այսուհետ` լիազորված մարմին) հաստատության հիմնադրման կամ խորհրդի ձևավորման կարգի փոփոխման դեպքերում 30-օրյա ժամկետում, սույն կարգի համաձայն, ըստ ենթակայության կազմակերպում և ապահովում են հաստատության կոլեգիալ կառավարման մարմնի (այսուհետ` խորհուրդ) անդամների ընտրության գործընթացը:

3.Խորհուրդը ձևավորվում է 3 տարի ժամկետով՝

1. իբրև առանձին խորհուրդ, եթե հաստատությունում սովորողների թիվը 1500 և ավելի է.
2. իբրև միասնական խորհուրդ՝ միավորելով միևնույն ենթակայության առավելագույնը 7 հաստատություն, որոնցում սովորողների ընդհանուր թիվը չի գերազանցում 2500-ը:

4․Խորհուրդների ձևավորումից և անհատական կազմը հաստատվելուց հետո՝ գործունեության եռամյա ժամկետի ընթացքում, սովորողների թվի փոփոխության դեպքում խորհրդում ներառված Հաստատությունները մնում են անփոփոխ։

5. Խորհուրդները ձևավորվում են առավելագույնը 17 անդամից:

6. Խորհրդի անդամներին առաջադրում են.

1) Հայաստանի Հանրապետության կրթության, գիտության, մշակույթի և սպորտի նախարարը (այսուհետ՝ նախարար),

2) համապատասխան լիազորված մարմինը,

3) յուրաքանչյուր հաստատության մանկավարժական խորհուրդը,

4) յուրաքանչյուր հաստատության ծնողական խորհուրդը,

5) համայնքի ղեկավարը,

6) տվյալ համայնքից խորհրդի կազմում կարող է ներգրավվել կենսաթոշակի անցած՝ հանրակրթության ոլորտի փորձառու մասնագետ կամ ուսուցչական արհեստակցական միության ներկայացուցիչ:

7. Նախարարը մարզային և Երևանի քաղաքապետարանի ենթակայության հաստատությունների խորհուրդներում առաջադրում է մեկական անդամ, իսկ Կրթության, գիտության, մշակույթի և սպորտի նախարարության ենթակայության հաստատությունների խորհրդում՝ երկուական անդամ:

8. Մարզերում նախարարության ենթակայությամբ գործող ՊՈԱԿ-ները միավորվում են մեկ խորհրդում՝ պահպաներով սույն կարգի պահանջները:

9. Խորհուրդներում, ըստ ենթակայության, առաջադրվում են մեկական անդամներ Երևանի քաղաքապետի, համապատասխան մարզպետի աշխատակազմի, ինչպես նաև տվյալ համայնքի ղեկավարի կողմից։

10. Հաստատության մանկավարժական և ծնողական խորհուրդներն իրենց կազմից փակ քվեարկությամբ ընտրում են խորհրդի 1-ական անդամ:

11. Հաստատության խորհրդի կազմում նախարարի, լիազորված մարմնի, համայնքի ղեկավարի և ծնողական խորհրդի կողմից չի կարող առաջադրվել այն անձը, որը միաժամանակ հանդիսանում է տվյալ հաստատության աշխատակից:

12. Հաստատության տնօրենը և համակարգողը չեն կարող լինել տվյալ հաստատության խորհրդի կազմում:

13. Խորհրդի անդամի լիազորությունները, լիազորությունների դադարեցման հիմքերը, պարտավորությունները սահմանվում են «Հանրակրթության մասին» օրենքով և Հայաստանի Հանրապետության կառավարության 2002 թվականի 1392-Ն որոշմամբ:

14. Սույն կարգի 3-րդ կետով սահմանված խորհրդի լիազորությունների ժամկետը լրանալուց 15 աշխատանքային օր առաջ խորհրդի անդամին առաջադրող մարմինը, սույն կարգի պահանջներին համապատասխան, առաջադրում է խորհրդի անդամի նոր թեկնածու:

15. Հաստատության ենթակայության փոփոխության դեպքում լիազորված մարմնի կողմից առաջադրված խորհրդի անդամների ընդգրկվածության համամասնությունը համապատասխանեցվում է սույն կարգի 7-րդ կամ 9-րդ կետերի պահանջներին:

16. Լիազորված մարմինը, հիմք ընդունելով առաջադրող մարմնի կողմից առաջադրված խորհրդի անդամի թեկնածուի տվյալները, սույն կարգի 15-րդ կետի պահանջներին համապատասխան՝ 3 աշխատանքային օրվա ընթացքում, ըստ ենթակայության, հաստատում է խորհրդի անվանական կազմը կամ սույն կարգի 10-րդ, 11-րդ և 12-րդ կետերի պահանջների խախտման առկայության դեպքում մերժում է խորհրդի անվանական կազմում առաջարկված տվյալ անձի թեկնածությունը:

17. «Հանրակրթության մասին» օրենքով սահմանված դեպքերում՝ խորհրդի անդամի լիազորությունների դադարեցման կամ լիազորված մարմնի կողմից խորհրդի անվանական կազմում սույն կարգի 10-րդ, 11-րդ և 12-րդ կետերի պահանջների խախտմամբ առաջադրված անձի թեկնածությունը մերժելու դեպքերում, նրան առաջադրող մարմինը 15 աշխատանքային օրվա ընթացքում առաջադրում է խորհրդի անդամի նոր թեկնածու` սույն կարգի պահանջներին համապատասխան:

18. «Հանրակրթության մասին» օրենքով նախատեսված դեպքերում սույն կարգի 3-րդ կետով նախատեսված ժամկետից շուտ խորհրդի անդամի լիազորությունները դադարեցվելու դեպքում խորհրդի նոր անդամի լիազորություններն ավարտվում են խորհրդի լիազորությունների ժամկետի ավարտի հետ միաժամանակ:

19. Խորհրդի առաջին նիստը վարում է խորհրդի՝ տարիքով ավագ անդամը:

1) Նիստն իրավազոր է, եթե դրան մասնակցում է խորհրդի անդամների առնվազն կեսից ավելին։

2) Խորհրդի որոշումներն ընդունվում են նիստին մասնակցող անդամների կեսից ավելի ձայների դեպքում։

20. Խորհուրդը փակ քվեարկությամբ ընտրում է խորհրդի նախագահ` խորհրդի անդամների ընդհանուր թվի ձայների մեծամասնությամբ:

21. Եթե քվեարկության արդյունքում որևէ թեկնածու չի ստանում սույն կարգի 22-րդ կետով նախատեսված ձայները, ապա 2 աշխատանքային օրվա ընթացքում անցկացվում է նոր քվեարկություն:

22. Նոր քվեարկության արդյունքում ևս խորհրդի նախագահ չընտրվելու դեպքում ընտրված է համարվում առավել ձայներ ստացած թեկնածուն, իսկ հավասար ձայների դեպքում խորհրդի նախագահը որոշվում է վիճակահանությամբ, որին մասնակցում են առավել ձայներ ստացած թեկնածուները:

23. Խորհրդի նախագահի առաջադրմամբ և խորհրդի անդամների ձայների պարզ մեծամասնությամբ ընտրվում է քարտուղար, որն արձանագրում է խորհրդի նիստերը։ Քարտուղարը խորհրդի յուրաքանչյուր նիստից առնվազն 5 աշխատանքային օր առաջ խորհրդի նիստի օրվա, վայրի և ժամի մասին գրավոր ծանուցում է յուրաքանչյուր անդամի։

24. Խորհրդի նիստերը գումարվում են խորհրդի որոշմամբ ընտրված հաստատությունում, տարեկան առնվազն 4 անգամ (առկա կամ հեռավար)՝ ըստ խորհրդի կողմից հաստատված ժամանակացույցի, ինչպես նաև խորհրդի նախագահի կողմից` սեփական նախաձեռնությամբ, լիազորված մարմնի, հաստատության տնօրենի կամ խորհրդի անդամների 1/3-ի նախաձեռնությամբ: